CELEX: 32019D1330
Language: ro
Date: 2019-08-05 00:00:00
Title: Decizia (UE) 2019/1330 a Consiliului European din 5 august 2019 de numire a Înaltului Reprezentant al Uniunii pentru afaceri externe și politica de securitate

7.8.2019   
               
               
                  RO
               
               
                  Jurnalul Oficial al Uniunii Europene
               
               
                  L 207/36
               
            
         DECIZIA (UE) 2019/1330 A CONSILIULUI EUROPEAN
         din 5 august 2019
         de numire a Înaltului Reprezentant al Uniunii pentru afaceri externe și politica de securitate
         CONSILIUL EUROPEAN,
         având în vedere Tratatul privind Uniunea Europeană, în special articolul 18 alineatul (1),
         întrucât:
         
                     (1)
                  
                  
                     Prin Decizia 2014/639/UE a Consiliului European (1), a fost numit Înaltul Reprezentant al Uniunii pentru afaceri externe și politica de securitate cu un mandat până la 31 octombrie 2019.
                  
               
                     (2)
                  
                  
                     Înaltul Reprezentant al Uniunii pentru afaceri externe și politica de securitate ar trebui să fie numit pentru perioada cuprinsă între sfârșitul mandatului actual al Comisiei și 31 octombrie 2024.
                  
               
                     (3)
                  
                  
                     Prin scrisoarea din 26 iulie 2019, președintele ales a fost de acord cu numirea domnului Josep BORRELL FONTELLES în funcția de Înalt Reprezentant al Uniunii pentru afaceri externe și politica de securitate.
                  
               
                     (4)
                  
                  
                     În conformitate cu articolul 17 alineatul (7) paragraful al treilea din Tratatul privind Uniunea Europeană, președintele, Înaltul Reprezentant al Uniunii pentru afaceri externe și politica de securitate și ceilalți membri ai Comisiei sunt supuși, în calitate de organ colegial, unui vot de aprobare al Parlamentului European,
                  
               ADOPTĂ PREZENTA DECIZIE:
         
            Articolul 1
            Domnul Josep BORRELL FONTELLES este numit Înalt Reprezentant al Uniunii pentru afaceri externe și politica de securitate pentru perioada cuprinsă între sfârșitul mandatului actual al Comisiei și 31 octombrie 2024.
         
         
            Articolul 2
            Prezenta decizie se notifică domnului Josep BORRELL FONTELLES de către președintele Consiliului European.
            Prezenta decizie produce efecte din ziua notificării.
         
         
            Articolul 3
            Prezenta decizie se publică în Jurnalul Oficial al Uniunii Europene.
         
         
            Adoptată la Bruxelles, 5 august 2019.
            
               
                  Pentru Consiliul European
               
               
                  Președintele
               
               D. TUSK
            
         
         
            (1)  Decizia 2014/639/UE a Consiliului European din 30 august 2014 de numire a Înaltului Reprezentant al Uniunii pentru afaceri externe și politica de Securitate (JO L 262, 2.9.2014, p. 6).